नगर वादी

नगर वादी (, Nagar Valley) पाकिस्तान प्रशासित कश्मीर के गिलगित-बल्तिस्तान क्षेत्र की एक प्रमुख घाटी है। यह हुन्ज़ा-नगर ज़िले में स्थित है और प्रशासनिक रूप से दो तहसीलों में बंटी है जिन्हें नगर-१ और नगर-२ कहते हैं। यह वादी काराकोरम पर्वतक्षेत्र में २,४३८ मीटर (७,९९९ फ़ुट) की औसत ऊँचाई पर स्थित है और इस से राकापोशी और दीरन जैसे पर्वत देखे जा सकते हैं। इस घाटी में पहले नगर रियासत हुआ करती थी जो १९७४ में 'शुमाली इलाक़े' नामक प्रशासनिक इकाई में विलय कर दी गई। यही 'शुमाली इलाक़े' वर्तमान में गिलगित-बलतिस्तान कहलाते हैं। इस रियासत की राजधानी नगर ख़ास आज भी नगर वादी का प्रमुख शहर है।

लोग 
नगर वादी के अधिकतर लोग शिया हैं। बुरुशस्की वादी की प्रधान भाषा है हालांकि शीना भाषा भी बोली जाती है। दुनियाभर के ६०% से ज़्यादा बुरुशस्की-मातृभाषी इसी वादी में रहते हैं।

इन्हें भी देखें
नगर रियासत
नगर (गिलगित-बल्तिस्तान)

सन्दर्भ 

हुन्ज़ा-नगर ज़िला
गिलगित-बल्तिस्तान
पाकिस्तान प्रशासित कश्मीर
गिलगित-बल्तिस्तान की घाटियाँ